DANMARK

**Soroptimist International Danmark**



**FORSLAG TIL**

**KLUBLOV**

Indhold

[FORORD 3](#_Toc95667272)

[§ 1. GENERELT 3](#_Toc95667273)

[§ 2. MÅL 4](#_Toc95667274)

[§ 3. MEDLEMSKAB 4](#_Toc95667275)

[§ 4. MEDLEMSKABETS OPHØR 5](#_Toc95667276)

[§ 5. BESTYRELSE 5](#_Toc95667277)

[5.1. Sammensætning 5](#_Toc95667278)

[5.2. Bestyrelsesopgaver 5](#_Toc95667279)

[5.3. Møder 6](#_Toc95667280)

[5.4. Funktioner 6](#_Toc95667281)

[5.5. Klubmester 6](#_Toc95667282)

[§ 6 KLUBMØDER 6](#_Toc95667283)

[6.1. Antal 6](#_Toc95667284)

[6.2. Generalforsamling 6](#_Toc95667285)

[6.5. Ekstraordinær generalforsamling 7](#_Toc95667286)

[§ 7. PROGRAMME DIRECTOR, ASSISTANT PROGRAMME DIRECTOR OG KOMITÉER 8](#_Toc95667287)

[§ 8. KLUBBENS ØKONOMI 8](#_Toc95667288)

[8.1 Midler 8](#_Toc95667289)

[8.2. Projekter 8](#_Toc95667290)

[8.3. Budget og regnskab 8](#_Toc95667291)

[8.4. Revision 8](#_Toc95667292)

[§ 9. REPRÆSENTANTER TIL UNIONEN 8](#_Toc95667293)

[§ 10 DISTRIKTER 9](#_Toc95667294)

[§ 11. ÆNDRINGER 9](#_Toc95667295)

[§ 12. KLUBVILKÅR 9](#_Toc95667296)

[§ 13. KLUBNEDLÆGGELSE 10](#_Toc95667297)

[§ 14. KONFLIKTLØSNING 10](#_Toc95667298)

[§ 15. VEDTÆGTER OG LANDETS LOVE 10](#_Toc95667299)

[§ 16. IKRAFTTRÆDEN 10](#_Toc95667300)

#  FORORD

Soroptimist International ………………..er en del af Soroptimist International (SI), - en verdensomspændende organisation af professionelle kvinder i erhverv, hvis formål er at forbedre liv og status for kvinder og piger gennem bevidstgørelse, fortalervirksomhed og handling (awareness, advocacy and action). Soroptimist International handler som en global stemme for kvinder.

For at virkeliggøre dette formål inspirerer soroptimister til handling og skaber muligheder for at forandre livet for kvinder og piger gennem et globalt netværk af medlemmer og internationale partnerskaber ud over verden.

Soroptimist International (klubbens navn) er medlem af Soroptimist International Danmark (kaldet Unionen), som er medlem af Den Europæiske Føderation (Soroptimist International of Europe - kaldet SIE), som igen er medlem af Soroptimist International (SI).

Soroptimist International ……………….. forholder sig neutral i sager vedrørende politiske uoverensstemmelser mellem nationer og i partipolitiske og religiøse spørgsmål.

# § 1. GENERELT

Soroptimist International ………………. - herefter kaldet klubben - blev oprettet i overensstemmelse med reglerne for Soroptimist International of Europe og fik overrakt et charter den \_\_\_\_\_\_\_\_\_\_\_\_\_\_\_\_\_\_\_\_\_, som er datoen for klubbens oprettelse.

Klubben benævnes SI-…………………..

Klubbens geografiske beliggenhed skal indgå i klubbens navn.

Navneændring skal godkendes af SIE præsidenten. Klubben skal sende ansøgning herom via unionspræsidenten.

Klubben er en almennyttig organisation.

Klubbens hjemsted er klubpræsidentens bopæl eller en fast adresse i henhold til vedtægterne.

Klubbens emblem er Soroptimist Internationals emblem.

Soroptimistår og regnskabsår følger kalenderåret.

Klubben kan være medlem af lokale netværk for frivillige organisationer, og klubben kan samarbejde med andre organisationer og virksomheder, med respekt for SI´s mål og formål. Samarbejde med kommercielt indhold skal godkendes af Unionens forretningsudvalg.

Klubben må ikke kommunikere med myndigheder eller lignende på soroptimismens vegne om noget kontroversielt emne. En klub, der ønsker at italesætte sin bekymring, må gennem sin klubpræsident foreslå Unionens forretningsudvalg at reagere.

#

# § 2. MÅL

Klubbens og dens medlemmers mål er

* fremme af kvinders status
* høje etiske normer
* menneskerettigheder for alle
* ligestilling, udvikling og fred gennem fremme af international forståelse og venskab
* større bæredygtighed for miljøet lokalt, nationalt og internationalt

# § 3. MEDLEMSKAB

Klubben er åben forkvinder, der kan tilslutte sig Soroptimist Internationals mål og formål.

Klubben skal tilstræbe en bred variation af professioner og beskæftigelser blandt sine medlemmer.

Et nyt klubmedlem skal godkendes af klubbens medlemmer.

Et medlem der flytter bopæl midlertidigt eller permanent, har ret til at blive overflyttet til en klub i nærheden af den nye bopæl.

Hvis en klub lukker, har medlemmet ret til at blive overflyttet til den nærmeste klub i nærheden af hendes bopæl, arbejde eller andre aktiviteter.

Hvis èn eller flere klubber sammenlægges, har medlemmet ret til at blive overført til den nye sammenlagte klub.

Ønsker et medlem at skifte klub af andre årsager, skal dette klubskifte godkendes af den modtagende klubs medlemmer.

Et e-medlem under Unionen, der ønsker at bliver overflyttet fra e-medlemskab til en fysisk klub i nærheden af hendes bopæl, arbejde eller andre aktiviteter, skal godkendes af den modtagende klubs medlemmer.

Regler og vilkår for optagelse i klubben kan fastlægges i klubbens vedtægter.

# § 4. MEDLEMSKABETS OPHØR

Medlemskab af klubben kan ophøre:

1. ved medlemmets egen udmeldelse
2. ved bestyrelsens beslutning, efter høring af medlemmet, på grund af:
3. manglende deltagelse i mindst 5 møder pr. soroptimistår, med mindre bestyrelsen har godkendt mødefraværet,
4. kontingentrestance
5. misligholdelse af Unionslov og -vedtægter.

Et medlem, der er uenig i bestyrelsesbeslutningen om hendes ophør af medlemskab, kan forelægge sagen for Unionens ad hoc mediationskomité senest 14 dage efter, hun har fået meddelelse herom.

Medlemmets udmeldelse, eller bestyrelsens beslutning om ophør af medlemskab skal straks meddeles til landssekretæren.

# § 5. BESTYRELSE

## 5.1. Sammensætning

Klubbens administrative og udøvende organ er bestyrelsen, der består af præsident, vicepræsident, sekretær, KPD, kasserer, samt evt. andre medlemmer, som klubben fastlægger i vedtægterne.

Præsidenten er klubbens legale repræsentant.

Præsidenten tegner klubben sammen med et medlem af bestyrelsen (kasserer eller vicepræsident).

Funktionsperioden for bestyrelsesmedlemmer er 2 år. Der kan ikke ske genvalg til samme hverv, bortset fra kasserer og KPD. Deres funktionsperioder kan forlænges én gang.

Sekretæren udpeges af præsidenten.

Klubben kan i vedtægterne fastsætte kortere funktionsperioder for nogle hverv, dog ikke til mindre end 1 år.

## 5.2. Bestyrelsesopgaver

Bestyrelsen varetager klubbens løbende opgaver. Dens hovedfunktion er at:

* arbejde for klubbens udvikling
* forberede og forelægge løbende sager for generalforsamlingen
* udfærdige, godkende og forelægge regnskab og forslag til budget for generalforsamlingen
* udfærdige dagsorden for generalforsamlingen
* udfærdige generelle retningslinjer for klubbens aktiviteter
* udføre generalforsamlingens beslutninger.

## 5.3. Møder

Bestyrelsen skal holde mindst 4 årlige møder. Den kommende præsident (hvis hun er valgt inden sin tiltræden) og den netop afgåede præsident kan deltage i bestyrelsesmøderne uden stemmeret, hvis det er besluttet i vedtægterne.

## 5.4. Funktioner

Klubben fastlægger nærmere regler for de enkelte bestyrelsesmedlemmers funktioner i klubreglementet.

## 5.5. Klubmester

En klubmester kan vælges som medlem af bestyrelsen. For så vidt klubmesteren ikke er medlem af bestyrelsen, kan den enkelte klub i sit klubreglement fastsætte regler for hendes funktioner og genvalg.

# § 6 KLUBMØDER

## 6.1. Antal

Klubben skal afholde mindst 10 møder om året.

## 6.2. Generalforsamling

Et af klubmøderne er den årlige generalforsamling, til hvilken alle medlemmer skal have modtaget både indkaldelse og dagsorden.

Generalforsamlingen skal afholdes inden det årlige repræsentantskabsmøde i Unionen.

###

Indkaldelse skal ske med mindst 30 dages varsel. Indkaldelse kan ske pr. e-mail*.* Sammen med indkaldelsen sendes en foreløbig dagsorden, der er godkendt af bestyrelsen.

Forslag, som ønskes behandlet på generalforsamlingen, herunder forslag til de enkelte hverv, skal indsendes til bestyrelsen senest 21 dage før generalforsamlingen, så de kan behandles på et bestyrelsesmøde.

Ændringsforslag kan fremsættes på generalforsamlingen, men i tilfælde af valg til bestyrelsen skal det være fastsat i den enkelte klubs reglement.

Endelig dagsorden til generalforsamlingen sendes til medlemmerne senest 14 dage før generalforsamlingen. Dagsorden skal som minimum indeholde:

1. Valg af dirigent,
2. Præsidenten aflægger beretning til godkendelse.
3. Kassereren aflægger regnskab til godkendelse.
4. Godkendelse af budget for det kommende soroptimistår
5. Beretninger fra klubbens Programme Director og komiteer/udvalg.
6. Bestyrelsesvalg:
7. Valg af præsident
8. Godkendelse af sekretær
9. Valg af kasserer
10. Valg af Klub Programme Director (KPD)
11. Valg af øvrige bestyrelsesmedlemmer og evt. suppleant/er
12. Valg af repræsentant og suppleant til Unionens repræsentantskab, jf. § 9.
13. Valg af Klub Assistant Programme Director (KAPD) og komitéer
14. Valg af revisor og revisorsuppleant
15. Fastsættelse af kontingent
16. Indkomne forslag
17. Eventuelt.

**6.3** Generalforsamlingen er beslutningsdygtig når 2/3 af klubbens medlemmer er repræsenteret. Er generalforsamlingen ikke beslutningsdygtig, skal der indkaldes til en ny generalforsamling, hvor beslutninger kan træffes blandt de fremmødte medlemmer.

I særlige tilfælde kan generalforsamlingen afholdes som et virtuelt møde.

#### 6.4. Beslutninger og valg træffes ved almindeligt flertal.

Alle medlemmer er valgbare til samtlige klubhverv.

#### Valg af personer sker ved hemmelig afstemning. Bestyrelsen tilrettelægger sammen med dirigenten afstemningsproceduren. Er der én enkelt kandidat til et hverv, kan valget ske ved fredsvalg.

Hvis klubben ønsker, at afstemninger og valg kan foregå via fuldmagt, skal det fremgå af klubbens vedtægter.

## 6.5. Ekstraordinær generalforsamling

Ekstraordinær generalforsamling afholdes hvis præsidenten, bestyrelsen eller 1/3 af klubbens medlemmer forlanger det.

Indkaldelse følger reglerne som ved ordinær generalforsamling.

# § 7. PROGRAMME DIRECTOR, ASSISTANT PROGRAMME DIRECTOR OG KOMITÉER

Klubben skal have en Programme Director (KPD) og en Assistant Programme Director (KAPD). Disse vælges på generalforsamlingen. KPD og KAPD bistår klubben i dens arbejde med projekter.

KPD og KAPD er klubbens forbindelsesled til distriktets DPD (Distrikts Programme Director) og Unionens DPD-komité (Distrikts Programme Director-komité).

Klubben skal nedsætte en extensionkomite på 3 medlemmer. De 2 medlemmer vælges på generalforsamlingen og 1 medlem udpeges af bestyrelsen blandt bestyrelsesmedlemmerne.

Komiteen skal bistå klubben i dens extensionarbejde, ligesom det skal være klubbens forbindelsesled til distriktets extensionmedlemmer og til Unionens extensionkomite.

# § 8. KLUBBENS ØKONOMI

## 8.1 Midler

Klubbens midler består af medlemskontingenter samt indtægter, der hidrører fra aktiviteter.

Klubbens medlemskontingent fastsættes på klubbens generalforsamling.

## 8.2. Projekter

Ethvert beløb indsamlet af klubben til projekter må ikke indgå i klubbens driftsmidler.

Regnskab for aktiviteter og indsamlede midler skal indgå i klubbens reviderede regnskab.

## 8.3. Budget og regnskab

Bestyrelsen udarbejder hvert år et budget for det kommende år. Budgettet skal godkendes af generalforsamlingen.

Kassereren udarbejder regnskabet, som efter revision skal godkendes på generalforsamlingen.

## 8.4. Revision

Der vælges hvert år på generalforsamlingen en revisor og en revisorsuppleant. Genvalg kan finde sted.

# § 9. REPRÆSENTANTER TIL UNIONEN

Klubben repræsenteres i Unionen af 2 repræsentanter.

Den ene repræsentant er den til enhver tid siddende klubpræsident. Et andet bestyrelsesmedlem er suppleant for præsidenten.

Den anden repræsentant, og en suppleant for hende, vælges på generalforsamlingen det år, der ikke er valg til klubpræsident. Disse valg er for 2 år.

Repræsentanterne aflægger beretning til klubben efter hvert repræsentantskabsmøde.

En repræsentant kan ikke have hverv på unionsniveau.

# § 10 DISTRIKTER

Klubberne under Unionen er samlet i distrikter. Distrikternes funktion er at samordne og skabe rum for gensidig inspiration for dens klubber i projektarbejdet og i arbejdet med extension.

Klubberne i distriktet kan samarbejde om alle emner af fælles interesse.

Inden for distriktet indstiller klubberne kandidater til Programme Director for distriktet (DPD) og kandidater til extensionmedlemmer af extensionkomiteen, til opstilling på repræsentantskabsmødet.

De enkelte distrikter fastsætter selv deres forretningsorden.

# § 11. ÆNDRINGER

Klubbenkan til enhver tid indsende ændringsforslag til Unionens forretningsudvalg om ændringer af klubloven, med henblik på behandling på et kommende repræsentantskabsmøde.

Ethvert klubmedlem kan foreslå ændringer ved at indsende forslag til klubbens præsident. ´

Forslaget skal vedtages på klubbens generalforsamling.

#

# § 12. KLUBVILKÅR

For at en klub kan anses for fungerende, skal der være minimum 15 medlemmer i klubben.

Klubben skal tage kontakt til unionspræsidenten eller 1. vicepræsident, hvis medlemstallet kommer under 15, med henblik på en dialog om klubbens medlemsudvikling og fremtid.

Hvis et eller flere klubmedlemmer vil tage initiativ til at nedlægge klubben, skal præsidenten eller en repræsentant for de klubmedlemmer, der vil tage dette initiativ, kontakte unionspræsidenten eller 1. vicepræsident, med henblik på at undgå en nedlæggelse af klubben.

# § 13. KLUBNEDLÆGGELSE

En klub kan vedtage sin egen nedlæggelse på en ekstraordinær generalforsamling indkaldt efter anmodning af bestyrelsen eller mindst 1/3 af klubmedlemmerne. Beslutningen om opløsning skal vedtages med mindst 5/6 flertal af de repræsenterede medlemmer.

Indkaldelse til denne ekstraordinære generalforsamling kan først finde sted efter at de i § 12 nævnte handlinger har fundet sted, og at det trods medvirken fra unionspræsidenten og evt. Unionens extensionkomité ikke er lykkedes at finde en løsning for at opretholde klubbens eksistens.

Senest 3 måneder efter klubbens opløsning skal bestyrelsen indsende et afsluttet regnskab til unionskassereren.

Unionens forretningsudvalg træffer bestemmelse om anvendelse af klubbens midler.

Klubbens charterbrev skal returneres til Unionen.

# § 14. KONFLIKTLØSNING

Enhver konflikt i klubben kan søges løst ved mediation. Parterne i konflikten vælger i forening

en mediator blandt klubbens medlemmer for at bistå til løsning af konflikten. Kan parterne ikke blive enige om valg af mediator, eller bliver konflikten ikke løst ved mediators medvirken, kan sagen indbringes af hver af parterne for Unionens mediationskomité inden for 14 dage. Herefter behandles konflikten efter Unionslov og –vedtægter § 14.

# § 15. VEDTÆGTER OG LANDETS LOVE

Klubben fastlægger sine egne vedtægter til gennemførelse af denne lovs bestemmelser. Klubbens vedtægter må ikke være i strid med denne lov, Unionslov og -vedtægter og SIE Constitution og SIE By-Laws.

# § 16. IKRAFTTRÆDEN

Loven træder i kraft d. 1. januar 2023.

*Senest ændret 13. februar 2022*